
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                      Bucureşti, 19.10.2010

                         Pl-x 470


RAPORT 

asupra propunerii  legislative privind modificarea Ordonanţei Guvernului nr.2/2001
 privind regimul juridic al  contravenţiilor
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă privind modificarea Ordonanţei Guvernului nr.2/2001 privind regimul juridic al  contravenţiilor, transmisă cu adresa nr. Pl-x 470 din  14 septembrie 2010, înregistrată sub nr. 31/775 din 15 septembrie 2010. 
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră  decizională.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.222 din 12  martie 2010. 
Guvernul, prin punctul de vedere transmis cu adresa nr.1230 din 10 mai 2010, susţine adoptarea acestei iniţiative legislative. 
Comisia pentru sănătate şi  familie  a avizat favorabil propunerea  legislativă, conform avizului nr. 28/231 din 30 septembrie 2010.
Comisia pentru buget, finanţe şi  bănci  a avizat negativ propunerea  legislativă, conform avizului nr. 25/427 din 13 octombrie 2010.


Iniţiativa legislativă supusă dezbaterii are ca obiect de reglementare  completarea art.8 din Ordonanţa Guvernului nr.2/2001 privind regimul juridic al  contravenţiilor, aprobată, cu modificări şi completări prin Legea nr.180/2002, cu modificările şi  completările ulterioare, cu  un nou  alineat prin care se reglementează virarea unui procent din sumele provenite din amenzi, către Fondul naţional unic de asigurări sociale de sănătate. 
În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din  19 octombrie  2010.   

În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, adoptarea, propunerii legislative privind modificarea Ordonanţei Guvernului nr.2/2001 privind regimul juridic al  contravenţiilor cu amendamentele admise care sunt redate în Anexa la prezentul raport.
 Din numărul total de 27 membri ai Comisiei juridice, de disciplină şi imunităţi au participat la şedinţă  17 deputaţi. 

În raport cu obiectul şi conţinutul său,  propunerea legislativă face parte din categoria legilor ordinare. 

                              VICEPREŞEDINTE,                                                                     SECRETAR,

                               Florin IORDACHE                                                      Gabriel ANDRONACHE

Expert,
FloricaManole

Anexa
AMENDAMENTE ADMISE

	Nr. crt.
	Text din O.G.nr.2/2001
	Text propunere legislativă
	Text propus de comisie

 (autorul amendamentului)
	Motivare

	1
	
	Lege

privind modificarea Ordonanţei Guvernului nr. 2/2001 privind regimul

juridic al contravenţiilor


	„Lege 

pentru completarea art.8 din Ordonanţa Guvernului nr.2/2001 privind regimul juridic al contravenţiilor".

        Autor: Comisia juridică.

	

	2
	
	        Articol unic.- Ordonanţa Guvernului nr. 2/2001 privind regimul juridic al contravenţiilor publicată în Monitorul Oficial al României, Partea I, nr. 410 din 25 iulie 2001, aprobată cu modificări şi completări prin Legea nr. 180/2002, se modifică după cum urmează:


	        Articol unic. - După alineatul (3) al articolului 8 din Ordonanţa Guvernului nr.2/2001 privind regimul juridic al contravenţiilor, publicată în Monitorul Oficial al României, Partea I, nr.410 din 25 iulie 2001, aprobată cu modificări şi completări prin Legea nr. 180/2002, cu modificările şi completările ulterioare, se introduce un nou alineat, alin. (31), cu următorul cuprins:
       Autor: Comisia juridică.

	

	3
	        Art. 8. (1) Amenda contravenţională are caracter administrativ.
	        Nemodificat
	      Nemodificat
	

	
	        (2) Limita minimă a amenzii contravenţionale este de 250.000 lei, iar limita maximă nu poate depăşi:
	
	
	

	
	    a) 1 miliard lei, în cazul contravenţiilor stabilite prin lege şi ordonanţă;
	
	
	

	
	     b) 500 milioane lei, în cazul contravenţiilor stabilite prin hotărâri ale Guvernului;
	
	
	

	
	      c) 50 milioane lei, în cazul contravenţiilor stabilite prin hotărâri ale consiliilor judeţene ori ale Consiliului General al Municipiului Bucureşti;
	
	
	

	
	      d) 25 milioane lei, în cazul contravenţiilor stabilite prin hotărâri ale consiliilor locale ale comunelor, oraşelor, municipiilor şi ale sectoarelor municipiului Bucureşti. 
	
	
	

	
	      (3) Sumele provenite din amenzile aplicate persoanelor juridice în conformitate cu legislaţia în vigoare se fac venit integral la bugetul de stat, cu excepţia celor aplicate, potrivit legii, de autorităţile administraţiei publice locale şi amenzilor privind circulaţia pe drumurile publice, care se fac venit integral la bugetele locale.

	
	
	

	4
	
	      După articolul 8 alineatul (3) se va introduce un alineat nou (31) cu următorul cuprins:

        "(31) Din sumele provenite din amenzile aplicate persoanelor juridice în conformitate cu legislaţia în vigoare, care conform alineatului (3), se fac venit la bugetul de stat, 5% se virează către bugetul Fondului Naţional unic de Asigurări de Sănătate, spre a fi utilizate pentru completarea sumelor necesare programelor naţionale de sănătate, în special tratamentelor prevăzute în programele naţionale de oncohematologie, de transplant de organe, privind bolile cardiovasculare şi de cardiologie intervenţională."


	   "(31) Din sumele provenite din amenzile aplicate persoanelor juridice în conformitate cu legislaţia în vigoare, care conform alineatului (3), se fac venit la bugetul de stat, 5% se virează către bugetul Fondului Naţional Unic de Asigurări Sociale de Sănătate, spre a fi utilizate pentru completarea sumelor necesare programelor naţionale de sănătate, în special tratamentelor prevăzute în programele naţionale de oncohematologie, de transplant de organe, privind bolile cardiovasculare şi de cardiologie intervenţională."
 Autor: Comisia juridică.

